CELEX: C2007/211/44
Language: bg
Date: 2007-09-08 00:00:00
Title: Дело C-310/07: Преюдициално запитване, отправено от Lunds tingsrätt (Швеция) на 5 юли 2007 г. — Svenska staten genom Tillsynsmyndigheten i Konkurser/Anders Holmqvist

8.9.2007   
            
            
               BG
            
            
               Официален вестник на Европейския съюз
            
            
               C 211/23
            
         Преюдициално запитване, отправено от Lunds tingsrätt (Швеция) на 5 юли 2007 г. — Svenska staten genom Tillsynsmyndigheten i Konkurser/Anders Holmqvist
   (Дело C-310/07)
   (2007/C 211/44)
   Език на производството: шведски
   Препращаща юрисдикция
   Lunds tingsrätt
   Страни в главното производство
   
      Ищец: Svenska staten genom Tillsynsmyndigheten i Konkurser
   
      Ответник: Anders Holmqvist
   Преюдициални въпроси
   
               1)
            
            
               Следва ли член 8а от Директива 80/987/ЕИО (1) на Съвета от 20 октомври 1980 г. за сближаване на законодателствата на държавите-членки относно закрилата на работниците и служителите в случай на неплатежоспособност на техния работодател, последно изменена с Директива 2002/74/ЕО (2) на Европейския парламент и на Съвета от 23 септември 2002 г., да се тълкува в смисъл, че за да може да се счита, че дадено предприятие осъществява дейност на територията на дадена държава-членка, е необходимо то да има дъщерно дружество или постоянно място на стопанска дейност в тази държава-членка?
            
         
               2)
            
            
               Ако отговорът на първия въпрос е отрицателен, какви условия трябва да бъдат изпълнени, за да се счита, че дадено предприятие осъществява дейност в няколко държави-членки?
            
         
               3)
            
            
               Ако трябва да се счита, че предприятието осъществява дейности на територията на няколко държави-членки и даден работник/служител извършва работа за предприятието в няколко от тези държави-членки, какви критерии определят къде работата се извършва обичайно?
            
         
               4)
            
            
               Има ли пряко действие член 8а от Директива 80/987/ЕИО на Съвета от 20 октомври 1980 г. за сближаване на законодателствата на държавите-членки относно закрилата на работниците и служителите в случай на неплатежоспособност на техния работодател, последно изменена с Директива 2002/74/ЕО на Европейския парламент и на Съвета?
            
         
      (1)  ОВ L 283, стр. 23; Специално издание на български език за 2007 г., глава 05, том 1, стр. 197.
   
      (2)  ОВ L 270, стр. 10.